Source: http://nurmijarvi02.hosting.documenta.fi/kokous/20184831-11.HTM
Timestamp: 2019-01-16 22:27:32+00:00

Document:
Esitys valtuustolle - Talousarvio 2019 ja taloussuunnitelma 2019-2021
KV 14.11.2018 § 103 Vuosien 2019 - 2021 talousarvio,Äänestys käsittelyn jatkaminen
KV 14.11.2018 § 103 Vuosien 2019 - 2021 talolousarvio, Äänestys omaisuuden tuottojen lisäys
KV 14.11.2018 § 103 Vuosien 2019 - 2021 talousarvio, Äänestys kahden työllisyyskoordinaattorin palkkaaminen
KV 14.11.2018 § 103 Vuosien 2019 - 2012 talousarvio, Äänestys Luovutaan varhaiskasvatusoikeuden rajaamisesta
KV 14.11.2018 § 103 Vuosien 2019 - 2021 talousarvio, Äänestys Lukio ja kirjasto
KV 14.11.2018 § 103 Vuosien 2019 - 2021 talousarvio, Äänestys Pääkirjaston peruskorjaus ja laajennus
KV 14.11.2018 § 103 Vuosien 2019 - 2021 talousarvio, Äänestys Varikko
KV 14.11.2018 § 103 Vuosien 2019 - 2021 talousarvio, Äänestys Kirkonkylän hammashoitola
KV 14.11.2018 § 103, Palautusesitys, Lepolahti
KV 14.11.2018 § 103, SDP-valtuustoryhmän eriävä mielipide
KV 14.11.2018 § 103 oheismateriaalia ta-käsittelyyn
KV 14.11.2018 § 103, sos.-ja terv.palvelujen tasapainotuskohteet
KH § 246
Kunnanhallitus jatkaa vuoden 2019 talousarvion ja vuosien 2020 - 2021 taloussuunnitelman käsittelyä.
Kunnanhallitus kävi aluksi yleiskeskustelun. Kunnanhallitus hyväksyi talousarvio- ja taloussuunnitelman yleisperustelut seuraavalla lisäyksellä:
Talousarvion yleisperustelut -osan sitovuus -kohtaan lisätään:
Tulosaluetasoisesta sitovuudesta poikkeavat Keski-Uudenmaan pelastuslaitoksen, Keski-Uudenmaan ympäristökeskuksen, Keski-Uudenmaan sote-kuntayhtymän ja Uudenmaan sairaanhoitopiirin tulosyksiköiden määrärahat, jotka ovat valtuustoon nähden sitovia toimintakate-tasolla (nettositovuus).
(mukaan lukien henkilöstösuunnitelma kohdittain)
Omaisuuden tuotot ja hallinta -tulosalue
Peltonen esitti, että toiminnan painopistealueista poistetaan lause: Erityisesti maata pyritään hankkimaan Klaukkalan ohikulkutien alueelta. Esitys raukesi kannattamattomana.
Rajamäen Uimahalli -tulosalue
Kunnanhallitus lisäsi senioriuintikortin tukemiseen 90 000 euroa.
Yhteiset toiminnot -tulosalue
Kunnanhallitus vähensi verotuskustannusten määräraha-arviota 40 000 euroa. Tekstiin lisättiin mainita, että Nurmijärvi on Kuuma -puheenjohtajakunta vuonna 2019.
Muutoin ylin päätöksenteko hyväksyttiin esittelijän esityksen mukaisesti.
Viestintä ja markkinointipalvelut -tulosalue
Kunnanhallitus totesi, että ko. tulosalueelle laitetaan toiminnan kuvaukseen ja painopistealueisiin lisätekstiä.
Elinvoima- ja kuntakehityspalvelut -tulosalue
Peltonen Latvan kannattamana esitti, että perustetaan kaksi (2) uutta työllisyyskoordinaattorin tointa elinvoimalautakunnan esittämin perusteluin.
Asiassa suoritettiin seuraava äänestys:
jaa 9 ääntä: Raekannas, Hägg, Jalava, Pispala, Salonen, Sivula, Tapiolinna, Vaulamo, Räty
ei 2 ääntä: Latva, Peltonen.
Kunnanhallitus hyväksyi äänin 9-2 esittelijän esityksen.
Kunnanhallitus lisäsi tekstiin, että kunta liittyy Nurmijärven elinvoimaisuuden asialla (Nea ry) -nimiseen yhdistykseen, jonka tavoitteena on edistää yrittäjyyttä ja lisätä kunnan elinvoimaisuutta.
Vielä kunnanhallitus totesi, että kaikki toimialat tarkentavat sitovat tavoitteet mittareineen valtuustolle jaettavaan talousarvioesitykseen/-kirjaan.
Muutoin konsernipalvelut hyväksyttiin esittelijän esityksen mukaisesti.
Koulutuspalvelut -tulosalue
Pispala esitti, että perusopetuksen erityisopettajan virka palautetaan talousarvioon. Hägg esitti, että tuntikehystä muutetaan yhdellä (1) prosentilla siten, että vuodelle 2019 lisätään 87 500 euroa ja 210 000 euroa vuosille 2020 ja 2021 sisältäen erityisopettajan viran perustamisen. Painopisteistä poistetaan asiaa koskeva yliviivaus.
Kunnanhallitus hyväksyi yksimielisesti Häggin esityksen.
Muutoin sivistys- ja hyvinvointitoimiala hyväksyttiin esittelijän esityksen mukaisesti.
Keski-Uudenmaan pelastuslaitos -tulosyksikkö
Kunnanhallitus vähensi kuluja 32 000 euroa, koska kuntaosuus on pienentynyt.
Kunnanhallitus totesi, että siisteyskampanja jatkuu määrärahojen vähennyksestä huolimatta eikä sen pitäisi näkyä kuntalaisille. Asiasta raportoidaan kunnanhallitukselle neljännesvuosittain.
Muutoin ympäristötoimiala hyväksyttiin esittelijän esityksen mukaisesti.
3.3. Koulut
Peltonen mm. Latvan kannattamana esitti, että Kirkonkylän lukio- ja kirjastohanke toteutetaan sivistyslautakunnan 23.8.2018 tekemän päätöksen mukaisesti. Euromääräiset vaikutukset tähän ja muihin koulu- ym. hankkeisiin ovat liitteenä.
Räty esitti, että tehdään periaatepäätös lukion rakentamisesta. Avoimeksi jää vielä, minä vuonna rakennetaan. Ensi vuonna valmistuu hankesuunnitelma ja palveluverkkosuunnitelman tarkistaminen, samoin yhteinen rehtori aloittaa vuonna 2019 ja soten vaikutus rahoitukseen tiedetään.
Rädyn esitys raukesi kannattamattomana.
Asiasta suoritettiin seuraava äänestys:
jaa 5 ääntä: Raekannas, Hägg, Salonen, Sivula, Tapiolinna
ei 6 ääntä: Jalava, Latva, Peltonen, Pispala, Vaulamo, Räty.
Kunnanhallitus on äänin 5-6 hyväksynyt Peltosen esityksen.
Salonen, Hägg, Tapiolinna, Raekannas ja Sivula ilmoittivat jättävänsä em. päätökseen eriävän mielipiteen (liite nro 2).
Muutoin investointiosa hyväksyttiin esittelijän esityksen mukaisesti.
Hyväksyttiin esittelijän esityksen mukaisesti.
Aleksia -liikelaitos
Hyväksyttiin esittelijän esityksen mukaisesti siten tarkennettuna, että Kiinteistö Oy Aitohelmeltä ja Kiinteistö Oy Aleksis Kiventie 14:sta pyydetään vielä tarkennuksia valtuustolle jaettavaan talousarvioesitykseen/-kirjaan.
Kunnallistekniikan rakentamisohjelma
Vaulamo Latvan kannattamana esitti, että Tornimäentien rakentamiseen varataan 100 000 euroa vuodelle 2022, 100 000 euroa vuodelle 2023, 3,9 Me vuodelle 2024 ja 4 Me vuosille 2025 ja 2026.
Kunnanhallitus hyväksyi yksimielisesti Vaulamon esityksen.
Muutoin liitteet hyväksyttiin esittelijän esityksen mukaisesti. Maankäytön toteutusohjelmasta vuosille 2019 - 2023 on erillinen pykälä.
Tuloslaskelma ja rahoituslaskelma tarkistetaan vastaamaan käsittelyä.
Täten kunnanhallitus oli hyväksynyt edellä ilmenevin muutoksin kunnanjohtajan esityksen vuoden 2019 talousarvioksi ja vuosien 2020 - 2021 taloussuunnitelmaksi liitteineen. Kunnanhallitus antaa esityksen edelleen valtuuston hyväksyttäväksi.
Viranhaltijat oikeutetaan tekemään laskennalliset tarkistukset ja tavoitteiden, tunnuslukujen, mittareiden, graafien ja muiden perusteluiden muutokset vastaamaan käsittelyä.
Päätökseen kuuluvat liitteet nrot 2 ja 3.
Vuosien 2019 - 2021 talousarvio ja taloussuunnitelma on esitelty valtuustolle ja yhteistyöryhmälle tiedotustilaisuudessa 29.10.2018. Tällöin asiakirja on jaettu paikalla olleille valtuutetuille, ja muille se on toimitettu tämän jälkeen postitse.
Esityslistan liitteenä toimitetaan:
- talousarvion ja taloussuunnitelman käsittelyjärjestys
- lomake muutosesityksen tekoa varten
- erinäisiä selvityksiä ja tilastoja talousarvioon liittyen
Kunnanvaltuuston kyselytunnin yhteydessä on pöydille jaettu kunnanhallituksen talousarvioesitys täydennettynä kh:n 9.10.2018 käsittelyllä ja sama toimitettiin valtuustolle ja varajäsenille sähköisesti maanantain kuluessa. Lisäksi maanantaina jaettiin Monikon tuotot ja kustannukset -selvitys, Ennakkoarviointi Kirkonkylän lukio-kirjastocambus - hankkeen taloudellisista ja toiminnallisista vaikutuksista sekä sähköpostilla erikseen Rajamäen oppilasmäärästä selvitys. Myös Hyvinvointitoimialan talousarvio vuodelle 2019 jaettiin pöydille 12.11. ja toimitettiin sähköisesti.
Puheenjohtaja kertasi käsittelyjärjestyksen ja sitovuustasot esityslistan mukana toimitetun käsittelyohjeen mukaisina.
1. YLEISKESKUSTELU
Kunnanhallituksen puheenjohtaja Virpi Räty kertoi kunnanhallituksen esityksestä.
Valtuutettu Lepolahti esitti työjärjestyspuheenvuorossaan eräiden epäkohtien johdosta talousarvion ja taloussuunnitelman palauttamista uudelleen valmisteluun. Epäkohdat koskivat talousarvion rakennetta, sote-talousarvion jättämistä pois valtuustolle tulleesta esityksestä ja epävarman maakuntauudistuksen ottamista taloussuunnittelussa pohjaksi.
Rousu kannatti Lepolahden palautusesitystä. Lepolahden puheenvuoro on liitteenä.
Talousjohtaja Rajahalme vastasi palautusesitykseen kohdittain. Kunnanjohtaja totesi kunnanhallituksen käsitelleen Nurmijärven sote-talousarvioesityksen kuntayhtymälle. Puheenjohtaja totesi, että kunnanhallituksen käsittelemä sote-lautakunnan esitys kuntayhtymälle listätään talousarvion liitteeksi.
Puheenjohtaja määräsi palauttamisesta äänestyksen:
jaa = käsittelyä jatketaan
ei = asia palautetaan kerrotuilta osin kunnanhallitukselle uudelleen valmisteltavaksi
Äänestyksen tulos: jaa 35 valtuutettua, ei 14 valtuutettua,
1 tyhjää ja 1 poissa (liite nro 7).
Rousu kertoi äänestäneensä väärin jaa, vaikka oli ei:n kannalla.
Valtuusto päätti jatkaa talousarvion käsittelyä.
Merk. Vanhanen saapui paikalle ennen äänestystä klo 14.56 ja Handolin poistui seuraamaan kokousta kunnanhallituksen jäsenenä.
Yleiskeskustelussa käytettiin kahdeksan ryhmien puheenvuoroa ja yksi muu puheenvuoro.
Merk. Pirkkala poistui kokouksesta klo 15.11. ja palasi klo 15.14 - Jere Viisanen oli hänen paikalla sen ajan.
Puheenjohtaja määräsi neuvottelu- ja ruokailutauon klo 16.00 - 17.00.
Kokousta jatkettiin klo 17.52.
Kinnusen tilalle tuli Lounela. Riina Mattila saapui kokoukseen.
2. YKSITYISKOHTAINEN KÄSITTELY:
2.1. Yleisperustelut (s. 1 - 23)
Hyväksyttiin kunnanhallituksen esittämässä muodossa lukuun ottamatta korjausta sivulle 20: Lukio- ja kirjastohankkeen vaihtoehtoisten liikuntatilojen selvitys tehdään 2019 ja suunnittelu alkaa 2020.
2.2 Nykyinen strategia (s. 25 - 39)
2.3 Talousarvion määrärahojen ja tuloarvioiden yhteenveto s. 43 - 44
2.4 Käyttötalousosa ( toimialoittain, keskuksittain, tulosalueittain ja tulosyksikkötasoisena Keski-Uudenmaan pelastuslaitos ja Keski-Uudenmaan ympäristökeskus sekä liitteistä henkilöstösuunnitelma sivuilta 187 - 194 ) sivut 45 - 119
Talousarviovuosi ja suunnitelmavuodet käsitellään samanaikaisesti.
Toimialojen, keskuksen ja liikelaitosten strategiat, muutokset vuonna 2019, toiminnalliset sitovat tavoitteet ja muut tavoitteet, perustiedot sekä henkilöstösuunnitelma 2019-2021 käsitellään samanaikaisesti kunkin tulosalueen/liikelaitoksen/hankkeen kohdalla.
YLIN PÄÄTÖKSENTEKO (s. 47 - 53)
Sivu 47 Ylin päätöksenteko hyväksyttiin kunnanhallituksen esittämässä muodossa.
Omaisuuden tuotot ja hallinta (s. 48)
Räty esitti Vainion kannattamana lisättäväksi vuosille 2020 ja 2021
1 000 000 euroa toimintatuottoihin.
Koska valtuusto ei ollut yksimielinen muutosesityksestä, niin puheenjohtaja määräsi äänestyksen:
jaa= kunnanhallituksen esitys
ei = Rädyn esitys
Äänestyksen tulos: jaa 15 valtuutettua, ei 33 valtuutettua ja tyhjää 3. Valtuutetut Kalliokoski, Laine, Laitinen ja Mantila ilmoittivat äänestäneensä väärin. (Liite nro 8.)
Valtuusto hyväksyi tältä osin Rädyn muutosesityksen.
Muilta osin kohta hyväksyttiin kunnanhallituksen esittämässä muodossa.
Rajamäen Uimahalli (s. 49)
Tapiolinna esitti perussuomalaisten puolesta seuraavan ponnen hyväksymistä: HyväOlo-seniorikortin osalta tulee kunnan selvittää, voiko se tukea yksinomaan kunnan uimahalliyhtiötä vai vaarantaako se kunnan muiden yrittäjien tasa-arvon. Valtuusto hyväksyi yksimielisesti perussuomalaisten ponsiesityksen.
Hyväksyttiin muutoin kunnanhallituksen esittämässä muodossa.
Yhteiset toiminnot (s. 50 - 51)
Valtuusto muutti sivun 51 tekstiä Kunnanhallituksen osalta siten, että muoto " Kyläiltojen pitoa jatketaan ..." muutettiin muotoon "Asukasiltojen pitoa jatketaan ...".
Tarkastuslautakunta (s. 52)
Hyväksyttiin kunnanhallituksen esittämässä muodossa.
Sosiaali- ja terveyspalvelujen ostot (s. 53)
KONSERNIPALVELUJEN TOIMIALA (s. 57 - 68)
Konsernipalvelut (s. 57 - 60)
Hallintopalvelut (s. 61)
Henkilöstöpalvelut (s. 62)
Talouspalvelut (s. 63 - 64)
Viestintä- ja markkinointipalvelut (s. 65)
Elinvoima- ja kuntakehityspalvelut (s. 66 - 68)
Peltonen esitti Lappalaisen ja Vaulamon kannattamana lisättäväksi 32 800 euroa vuosille 2019 - 20121 toisen työllisyyskoordinaattorin palkkaamiseksi (kunnanhallituksen esityksessä 1 työllisyyskoordinaattori).
Puheenjohtaja määräsi äänestyksen asiasta:
jaa = kunnanhallituksen esitys (1 työllisyyskoordinaattori)
ei = Peltosen esitys (2 työllisyyskoordinaattoria)
Äänestyksen tulos: jaa 3 valtuutettua ja ei 48 valtuutettua
(liite nro 9).
Tältä osin valtuusto hyväksyi Peltosen esityksen.
Muilta osin valtuusto hyväksyi kunnanhallituksen esityksen.
SIVISTYS JA HYVINVOINTITOIMIALA (s. 71 - 95)
Sivistys- ja hyvinvointitoimiala (s. 71 -75)
Hallinto- ja talouspalvelut (s. 76 - 77)
Koulutuspalvelut (s.78 - 81)
Arteli esitti Laitisen kannattamana lisättäväksi miljoona euroa vuosille 2019 - 2021 käyttömenoihin lisää, mikäli uusi lukio päätetään rakentaa. Myöhemmin Arteli perui esityksensä.
Varhaiskasvatus (s. 82 - 85 )
Pispala esitti vihreiden ryhmän puolesta, että kunta luopuu varhaiskasvatusoikeuden rajaamisesta 1.1.2019 alkaen sitä mukaa, kun uusi hakemuksia tulee. Lisämäärärahaa lisätään tarvittaessa osavuosikatsauksen yhteydessä, mikäli tarve vaatii. Rousu kannatti (Sdp:n valtuustoryhmä) Pispalan esitystä.
Keskustelun päätyttyä puheenjohtaja määräsi äänestyksen asiasta:
jaa: kunnanhallituksen esitys (varhaiskasvatusoikeuden rajaus pysyy)
ei = vihreiden ryhmän esitys (varhaiskasvatusoikeuden rajaamisesta luovutaan)
Äänestyksen tulos: jaa 26 valtuutettua ja ei 25 valtuutettua
(liite nro 10).
Valtuusto piti äänestyksen tuloksena aiemman linjauksen, jonka mukaan varhaiskasvatusoikeutta voidaan edelleen rajata. Vihreiden, Sdp:n ja vasemmistoliiton ryhmät ilmoittivat päätöksen johdosta eriävän mielipiteensä.
Kirjasto- ja kulttuuripalvelut (s. 86 - 88)
Nuorisopalvelut (s. 89 - 90)
Liikuntapalvelut (s. 91 - 93)
Hyvinvointipalvelut ( 94 - 95)
Hyväksyttiin kunnanhallituksen esittämässä muodossa
YMPÄRISTÖTOIMIALA (s. 99 - 119)
Ympäristötoimiala (s. 99 - 103)
Poistettiin sivulta 101 tavoitteen 2 osalta Arviointitavasta/mittarista "voidaan" sana.
Rakennusvalvonta (s. 104)
Asemakaavoitus ja tekninen suunnittelu (s.105 - 108)
Tekninen keskus (s. 109 - 112)
Tilakeskus (s. 113 - 114))
Hallinto- ja talouspalvelut (s. 115)
Keski-uudenmaan pelastuslaitos (s. 116)
Keski-Uudenmaan ympäristökeskus (s. 117)
Maankäyttö ja yleiskaavoitus (s. 118 - 119)
TULOSLASKELMA, Kuntaemo, liikelaitokset ja käyttötalouden kohderahoitteiset tehtävät (s. 122 - 124)
Valtuusto hyväksyi tässä vaiheessa tuloslaskelman kunnanhallituksen esittämässä muodossa, mutta mahdollisiin muutoksiin palataan veropäätösten ja kunnanhallituksen tasapainotuskokouksen jälkeen.
Valtuusto piti kokoustauon klo 19.12. - 19.20.
INVESTOINTIOSA, Kuntaemo (s. 127 - 151)
1. Maanhankinta
3. Talonrakennus (s. 127 - 128)
3.1 Sosiaali- ja terveyspalvelut ja 3.2 Päiväkodit hyväksyttiin kunnanhallituksen esittämässä muodossa.
3.3 Koulut
Hägg esitti Raekankaan ja Tapiolinnan kannattamana kohdasta Lukio ja kirjasto osalta seuraavat muutokset:
v. 2019 + 85 000 e
v. 2020 - 150 000 e
v. 2021 - 11 600 000 e ja
v. 2022 - 6 000 000 e.
Lisäksi hankkeen nimi muutetaan muotoon: Palveluverkkosuunnitelma, lukio ja kirjasto.
Puheenjohtaja totesi, että valtuusto päättää lukioasiasta palveluverkkosuunnitelman päivityksen ja hankesuunnitelman valmistumisen jälkeen.
Raekangas esitti Kalliokosken kannattamana päätökseen liittyen ponnen hyväksymistä: "Tehdään lukio- ja kirjastoinvestoinnista kokonaisvaltainen kustannusselvitys sekä arvio kustannusten vaikutuksista kuntatalouteen.
Hankesuunnitelmassa huomioidaan vuoden alusta voimaan tuleva uusi lukiolaki liittyen lukiokoulutuksen järjestäjien yhteistyövelvoitteeseen erityisesti lukioiden ja korkeakoulujen välisen yhteistyön osalta. Hankesuunnitelmassa otetaan myös huomioon ylioppilastutkinnon järjestämisen uudistuminen tilaratkaisujen osalta. Hankesuunnitelman etenemisestä raportoidaan määräajoin kunnanhallitusta."
Keskustelun päätyttyä puheenjohtaja määräsi asiasta äänestyksen:
jaa = kunnanhallituksen esitys (uusi lukio)
ei = Häggin esitys (uuden lukion määrärahojen poistaminen suunnittelurahaa lukuun ottamatta)
Äänestyksen tulos: jaa 24 valtuutettua ja ei 27 valtuutettua
(liite nro 11).
Valtuuston hyväksyi äänestyksen tuloksena äänin 24 - 27 Häggin esityksen.
Puheenjohtaja tiedusteli valtuustolta, voidaanko Raekankaan ponsi hyväksyä yksimielisesti. Valtuusto hyväksyi ponnen yksimielisesti.
Muutoin kohta hyväksyttiin kunnanhallituksen esityksen mukaisena.
3.4 Kirjasto- ja kulttuuripalvelut
Hägg esitti Raekankaan kannattamana seuraavaa muutosta:
Lisätään hankerivi: Pääkirjaston peruskorjaus ja laajennus ja siihen määrärahat seuraavasti:
v. 2020 + 150 000
v. 2021 + 1 800 000
v. 2022 + 2 600 000.
Perustelut esitykselle: Hankkeen mahdollinen toteutus, sisältö ja ajoitus ratkaistaan laadittavan palveluverkkosuunnitelman pohjalta.
Puheenjohtaja määräsi asiasta äänestyksen:
ei = Häggin esitys
Äänestyksen tulos: jaa 19 valtuutettua, ei 30 valtuutettua ja 2 tyhjää
(liite nro 12).
Valtuusto hyväksyi äänestyksen tuloksena äänin 19 - 30 - 2 Häggin esityksen.
3.5 Toimialojen yhteiset
Haapalainen esitti Tapiolinnan kannattamana hankkeen Rajamäentie 9, hammashoitola määrärahan 670 000 e siirrettäväksi vuodella eteenpäin.
Kalliokoski esitti Viljakaisen kannattamana hankkeen Kunnan varikko ( 2019 kylmävarasto) määrärahat poistettavaksi seuraavin perustein: "Todellinen tilantarve tulee selvittää. Selvitykseen pitää huomioida kuntakonsernin muiden toimijoiden käytettävissä olevat tilat. Esimerkiksi Nurmijärven Sähkö Oy:llä mahdollisesti vapaana olevat tilat tulee huomioida. Varastointitarvetta voidaan merkittävästi vähentää nykyisestä hankinnan luonteen muuttamisella. Hankkeen poistamista investointiohjelmasta esitetyssä laajuudessa puoltaa myös kunnan muut investointitarpeet."
Merk. Lappalainen poistui klo 21.00 ja Jere Viisanen tuli tilalle.
Puheenjohtaja määräsi äänestyksen Kunnan varikosta:
jaa = kunnanhallituksen esitys (peruskorjaus ja laajennus)
ei = Kalliokosken esitys (hankkeesta luovutaan)
Äänestyksen tulos: jaa 9 valtuutettua, ei 39 valtuutettua ja 3 tyhjää
(liite nro 13).
Äänestyksen tuloksena valtuusto hyväksyi Kalliokosken esityksen.
Puheenjohtaja määräsi äänestyksen Kirkonkylän hammashoitolasta:
jaa = kunnanhallituksen esitys (hammashoitola rakennetaan vuonna 2019)
ei = Haapalaisen esitys (hanketta siirretään vuodella)
Äänestyksen tulos: jaa 36 valtuutettua ja ei 15 valtuutettua
(liite nro 14).
Valtuusto hyväksyi Kirkonkylän hammashoitolan osalta kunnanhallituksen esityksen.
Kohta hyväksyttiin muilta osin kunnanhallituksen esityksen mukaisesti.
Merk. Siven poistui klo 21.07 ja hänen tilalle ei saatu varajäsentä.
3.6 Pienet talohankkeet
4. Kiinteät rakenteet ja laitteet (s. 128)
5. Irtaimisto, laitteet, ajoneuvot ja muut (s. 128)
Hankekortit liittyivät määrärahoihin ja kortit muutetaan vastaamaan käsittelyä.
Liikelaitosten investoinnit käsiteltiin tässä vaiheessa informatiivisena.
RAHOITUSOSA, Kuntaemo (s. 154)
Valtuusto hyväksyi tässä vaiheessa rahoituslaskelman kunnanhallituksen esittämässä muodossa, mutta mahdollisiin muutoksiin palataan kunnanhallituksen tasapainotuskäsittelyn jälkeen.
NURMIJÄRVEN VESI-LIIKELAITOS (s. 159 - 163)
käyttötalous, tuloslaskelma, investoinnit ja rahoituslaskelma
ALEKSIA (s. 167 - 171)
YHDISTETTY TULOSLASKELMA JA PERUSTELUT (s.123)
kuntaemo ja liikelaitokset yhteensä
Valtuusto totesi tässä vaiheessa yhdistetyn tuloslaskelman ja sen perustelut hyväksyttiin kunnanhallituksen esittämässä muodossa, mutta siihen mahdollisesti palataan kunnanhallituksen tasapainotuskokouksen jälkeen.
Tuloslaskelma ja Rahoituslaskelma hyväksyttiin tässä vaiheessa myös liikelaitokset mukaan lukien.
TYTÄRYHTEISÖT (s. 175 - 184)
Valtuusto hyväksyi tavoitteet kunnanhallituksen esittämässä muodossa yhtiökohtaisesti.
Henkilöstösuunnitelma (s. 187 - 194)
Tämä merkittiin tiedoksi, koska valtuusto hyväksyi henkilöstösuunnitelman käyttötalouden yhteydessä. Suunnitelma korjataan vastaamaan käsittelyä.
Kaavoitusohjelmat (s. 197 211)
Valtuusto hyväksyi kaavoitusohjelmat ohjeellisena kunnanhallituksen esittämässä muodossa.
Kunnallistekniikan/Vesilaitoksen rakentamisen periaatteet
(s. 215 - 218)
Valtuusto hyväksyi rakentamisen periaatteet ohjeellisena.
Maankäytön toteutusohjelma (s. 221 - 244)
Valtuusto hyväksyi maankäytön toteutusohjelman kunnanhallituksen esittämässä muodossa.
Luettelo Nurmijärven kunnan maksuista ja taksoista (s. 247 - 250)
Valtuusto hyväksyi luettelon maksuperusteen mukaan kunnanhallituksen esittämässä muodossa.
Avustukset yhteenveto (s. 253 - 256)
Sisäiset toimintatuotot ja -kulut (s. 259)
Lepolahti esitti SPD-ryhmän puolesta lisättäväksi talousarvion liitteeksi Hyvinvointitoimialan talousarvion vuodelle 2019 liitteineen
Valtuusto hyväksyi Lepolahden esityksen.
Puheenjohtaja määräsi kokoustauon kunnanhallituksen tasapainotuskokousta varten klo 21.30 alkaen.
Kokousta jatkettiin klo 22.00.
Kunnanhallituksen tasapainotus:
Kunnanhallituksen puheenjohtaja Virpi Räty esitteli kunnanhallituksen tasapainotusesityksen:
Puheenjohtaja Virpi Räty totesi yhteenvetona valtuuston talousarvion ja taloussuunnitelman käsittelyssä käyttötalouden toimintakuluja lisätyn 32 800 euroa vuosille 2019 - 2021 ja toimintatuottoja 967 200 euroa vuosille 2020 ja 2021. Alijäämäksi muodostuu
3 105 377 euroa vuodelle 2019, ylijäämäksi 1 192 566 euroa vuodelle 2020 ja alijäämäksi 1 879 528 euroa vuodelle 2021. Investointimäärärahoja lisättiin nettona 35 000 euroa vuodelle 2019 ja vähennettiin 9 950 000 euroa vuodelta 2021.
Kunnanhallitus esittää valtuustolle, että taloussuunnitelman vuosien 2019-2020 muutokset katetaan kassavaroista. Vuoden 2021 muutosten perusteella lainanottotarve laskee 11 miljoonaa euroa. Arvio lainamäärästä vuoden 2021 lopussa on 5 595 euroa/asukas.
Valtuusto hyväksyi kunnanhallituksen tasapainotusesityksen.
Valtuusto oikeutti viranhaltijat tekemään laskennalliset tarkistukset sekä kirjoittamaan tavoitteet, tunnusluvat, mittarit, graafit ja muiden perustelujen muutokset vastaamaan käsittelyä.
Päätökseen kuuluvat liitteet nrot 7 - 15.

References: § 103
 § 103
 § 103
 § 103
 § 103
 § 103
 § 103
 § 103
 § 103
 § 103
 § 103
 § 103
 § 246